**NÕUSOLEK ISIKUANDMETE TÖÖTLEMISEKS**

Isikuandmete vastutav töötleja: Loksa Gümnaasium (edaspidi kool), Tallinna 47, 74806 Loksa linn, telefon: 6221421, kool@loksa.edu.ee

**Laps**

ees- ja perekonnanimi: sisesta siia lapse ees- ja perekonnanimi

isikukood: sisesta siia lapse isikukood

**Lapsevanem või muu hooldusõigusega isik (edaspidi lapsevanem)**

ees-ja perekonnanimi: sisesta siia lapsevanema ees- ja perekonnanimi

1. Annan koolile nõusoleku avalikustada oma lapse nime, õpilase fotosid koolielust ja õpilastöid kooli veebilehel, kooli stendidel, kooli Facebooki-lehel või muus sotsiaalmeediakanalis ja kohalikus ajalehes. Avalikustamise eesmärk on kajastada kooli tegevust ja jagada teavet nt huviringide, võistluste ja ürituste kohta ning tunnustada last heade saavutuse eest, nt olümpiaadi võitmise või võistlusel auhinnalise koha saamise eest.
2. Luban kasutada minu lapsel õppeotstarbeks loodud kooli e-posti aadressi (eesnimi.perenimi@loksa.edu.ee). E-posti aadressi kasutab õpilane õpetajatega suhtlemisel ja e-õppe keskkondadesse kasutajakonto loomisel. Kool kasutab e-posti keskkonnana Google Gmail´i, seega saab õpilane kasutada oma kontol teisi Google võimalusi (Drive, kalender, grupitöö jne), mida kasutavad ka õpetajad õppetöös ning suhtlemisel õpilastega.
3. Annan koolile nõusoleku töödelda oma alaealise lapse terviseandmeid tema elu ja tervise kaitseks (terviseseisund, mille tõttu võib laps vajada abi ravimite võtmisel või ei saa osaleda mõnes tegevuses, nt kehalise kasvatuse tunnis). Lapse terviseandmete töötlemise eesmärk on lapse elu ja tervise kaitse ning turvalise keskkonna tagamine koolis. Kooliõe teenust osutab koolis Koolitervishoid OÜ.
4. Annan koolile nõusoleku edastada oma lapse isikuandmeid õppeinfokeskkonnale e-kool, Eesti Hariduse Infosüsteemile EHIS ja Eksamite Infosüsteemile EIS. Andmete edastamine on vajalik selleks, et tagada igapäevane õpilase ja tema vanemate ligipääs õpilase õppeinfole (e-kool), et pidada arvestust õpilase edasijõudmise, eksamite ja tasemetööde soorituse üle ja kooli lõpetamiseks või kooli astumiseks vajalike dokumentide väljastamiseks (EIS, EHIS).

Lapsevanemal on õigus nõusolek igal ajal tagasi võtta. Nõusoleku tagasivõtmiseks tuleb lapsevanemal esitada koolile avaldus ja märkida ära, milliste andmete töötlemise nõusoleku ta tagasi võtab. Taotlus tuleb esitada vabas vormis digitaalselt allkirjastatuna e-posti aadressil kool@loksa.edu.ee.

Kool on kohustatud avaldama lapse ja lapsevanema isikuandmeid kolmandatele isikutele ainult seaduses sätestatud juhtudel.

Eriliigilisi andmeid ja vanemate kontaktandmeid säilitatakse nõusoleku tagasivõtmiseni või seni, kuni laps on kooli õpilane. Pärast seda andmed kustutatakse (hävitatakse).

Nõusolekut säilitatakse 2 aastat andmete töötlemise lõpetamisest.

 kliki, et valida kuupäev /allkirjastatud digitaalselt/